EkBass/fiwiki-20250220-pages-articles huggingface dataset:
Hudson (joki)

Hudson on joki New Yorkin osavaltiossa Yhdysvaltain itäosissa. Se on 507 kilometriä pitkä ja laskee Atlanttiin New Yorkin kaupungin kohdalla. ==Kulku== Hudson saa alkunsa Adirondackvuorilta ja virtaa etelään kohti Atlanttia. Sen valuma-alueeseen kuuluu suurin osa New Yorkin osavaltion itäosista. Hudson voidaan jakaa neljään osuuteen. Yläjuoksu virtaa 0,26 prosentin kaltevuudella 150 kilometrin matkan Adirondackin metsien läpi. Vesi on kirkasta, ja joenpohjana on soraa ja kiviä. Veden määrä on suurimmillaan keväällä lumien sulaessa vuorilta. Virtaamaa säädellään Indian Laken tekojärvellä. Hudsonin toinen osuus on leveä ja lähes tasainen. Joki virtaa maalaismaisemassa 100 kilometrin matkan. Joen pohja on mutaa, hiekkaa ja vesikasveja. Kolmas osuus alkaa 250 kilometriä ennen merta Mohawk-sivujoen haarasta ja on 100 kilometrin mittainen. Joenuoma on keskimäärin 8 metriä syvä ja 900 metriä leveä, eikä kallistusta käytännössä ole lainkaan. Vuorovesi nostaa joen pintaa 0,8–1,6 metrillä, jolloin virtaus kääntyy takaisinpäin. Joenpohja on hiekkaa, mutaa ja kasvillisuutta. Kesäisin veden lämpötila nousee yli 26 asteen, ja talvella joki saa jääpeitteen. Joen viimeiset 100 kilometriä Newburghista New York Cityyn on murtovettä uomassa, joka on syvimmillään 66 metriä ja leveimmillään viisi kilometriä. == Historia == Hudson on nimetty englantilaisen tutkimusmatkailijan ja merenkulkijan Henry Hudsonin mukaan, joka Alankomaiden lipun alla löysi joen vuonna 1609. Alueen alkuperäisasukkaille algonkineille ja irokeeseille Hudson tarjosi runsaasti ravintoa. Eurooppalaisille joki on ollut tärkeä liikenneväylä 1600-luvulta alkaen. Sen varrella käytiin Yhdysvaltain vapaussodan tärkeimmät taistelut. Joki on myös ollut suosittu maisemamaalausten aihe, ja se antoi nimensä Hudson River -taidemaalarikoulukunnalle. Hudsonin suojelu oli näkyvässä osassa Yhdysvaltain ympäristöliikkeen syntyvaiheissa. Joen uomaa on muokattu voimakkaasti etenkin keskijuoksulla, jotta jokea olisi helpompi liikennöidä. Joessa on useita vesivoimaloita, ja sen keskijuoksulla on 14 patoa. Erien kanava, joka avattiin 1825, loi Hudsonjoelta kulkuyhteyden Suurille järville. Kanava teki New Yorkista tärkeimmän sataman Euroopan viennille ja tuonnille sekä siirtolaisuudelle. Hudsonia hyödynnetään nykyisin virkistäytymiseen, kalastukseen, tavaraliikenteeseen ja juomavedeksi. Joki oli vielä 1970-luvulla melko saastunut, mutta nykyisin se on saatu pitkälti puhdistettua. ”Hudsonjoen ihmeeksi” kutsutaan 15. tammikuuta 2009 tapahtunutta hätälaskua, jolloin US Airwaysin lento 1549 joutui tekemään hätälaskun Hudsonjokeen. Kaikki koneen 155 ihmistä selvisivät hengissä. ==Eläimistö== Hudsonissa ja sen rannoilla on rikas eliöstö. Joessa elää yli 200 kalalajia, joista noin puolet ovat merikaloja ja elävät joen alajuoksulla. Yläjuoksun kylmässä vedessä elää vain muutama kalalaji. Suurimpia nisäkkäitä ovat majavat ja merinisäkkäät kuten hylkeet, delfiinit ja valaat. ==Lähteet== ==Aiheesta muualla== Luokka:New Yorkin joet *
Lempi Pursiainen

Lempi Pursiainen (o.s. Kärki, 31. tammikuuta 1919 Rautavaara – 26. lokakuuta 2012 Kuopio) oli 13 muistelmateosta ja romaania julkaissut kirjailija. Hänen poikansa on teologi ja poliitikko Terho Pursiainen. Pursiaisen kirjallinen tuotanto: *Pienenä tyttönä Savossa. Helsinki 1979. Romaani. *Savon tytön tie. Helsinki 1980. Romaani. *Savon tyttö ja sotavuodet. Helsinki 1981. Romaani. *Savon tyttö etsii elämää. Helsinki 1982. Romaani. *Kaikki se kestää. Helsinki 1983. Romaani. *Etsi tiesi poikani. Helsinki 1984. Romaani. *Tämän elämän annoit. Helsinki 1985. Romaani. *Lupasin Sinulle kerran. Helsinki 1986. Romaani. *Lainaksi annettu. Helsinki 1987. Romaani. *Käsilläsi kannat. Helsinki 1988. Romaani. *Muistojen vartija. Läheiseni sairastaa Alzheimerin tautia. Helsinki 1989. Muistelma. *Sinun kanssasi elämänkumppani. Helsinki 1990. Muistelma. == Lähteet == * Pohjoissavolaisen kaunokirjallisuuden bibliografia – Lempi Pursiainen * Luokka:Suomalaiset kirjailijat Luokka:Vuonna 1919 syntyneet Luokka:Vuonna 2012 kuolleet
Hot Bird

Hot Bird on Eutelsatin tietoliikennesatelliittiperhe geostationaariselle radan sijaintipaikassa 13 astetta itä. Asemapaikassa on useita satelliitteja, joiden kautta lähetetään muun muassa digitv- ja HDTV -kanavia. Hot Bird 8 pohjautuu EADS Astrium -yhtiön Eurostar 3000 -satelliittirunkoon, joita on toiminnassa kuusi kappaletta. Se on suurin eurooppalainen tietoliikennesatelliitti painaen noin 5000 kg. Sen kärkiväli aurinkopaneelit avattuna on 45 metriä. Se on myös radiohyötykuormaltaan Eutelsatin voimakkain: siinä on 64 kappaletta Ku- taajuuskaistan transponderia. Se on kolme kertaa tehokkaampi kuin edellisen sukupolven Hot Bird-satelliitit. Satelliitin toimintaikä on 15 vuotta. ==Hot Bird -satelliitit== Nimi Laukaistu Nykyinen sijainti Laukaisupäivä Tila Hot Bird 1 Kourou Kaatopaikkarata 28. maaliskuuta 1995 Hot Bird 2 (Eurobird 9) Cape Canaveral 48°E 21. marraskuuta 1996 Hot Bird 3 (Eurobird 4) Kourou Kaatopaikkarata 2. syyskuuta 1997 Hot Bird 4 (Atlantic Bird 4) Kourou 16°E 27. helmikuuta 1998 Hot Bird 5 (Eurobird 2) Cape Canaveral 25.5°E 9. lokakuuta 1998 Hot Bird 6 Cape Canaveral 13°E 21. elokuuta 2002 Hot Bird 7 Kourou laukaisu epäonnistui 11. marraskuuta 2002 Hot Bird 7A (Eurobird 9A) Kourou 9°E 12. maaliskuuta 2006 Hot Bird 8 Baikonur 13°E 4. elokuuta 2006 Hot Bird 9 Kourou 13°E 20. joulukuuta 2008 Hot Bird 10 (EUTELSAT 3C) Kourou 3°E helmikuussa 2009 ==Lähteet== Luokka:Tietoliikennesatelliitit
Backus–Naur-muoto

Backus–Naur-muoto (BNF, Backus–Naur form) on metakieli, jota käytetään ilmaisemaan kontekstiriippumattomia kielioppeja. BNF on nimetty sen kehittäneiden John Backuksen ja Peter Naurin mukaan. Kieltä oli aluksi kutsuttu myös nimellä "Backus Normal Form" mutta nimi muutettiin Naurin mukaan seurauksena Donald Knuthin kirjeestä Communications of the ACM:lle (1964). Knuthin mukaan Backus–Naur form nimi: * antaa sopivan tunnustuksen molemmille kieleen vaikuttaneille * säilyttää usein käytetyn lyhenteen "BNF" * BNF ei ole varsinaisesti "normaalimuoto" ja siksi vain "muoto" Backus–Naur-muotoa käytetään usein ohjelmointikielien, tiedostomuotojen ja protokollien kielioppien esitysmuotona. Sitä käytetään myös esittämään osia luonnollisten kielten kieliopeista. Useimmat ohjelmointikielien oppikirjoista dokumentoivat kielen BNF-muodossa. Joillain muunnelmilla on omat kielioppinsa. Extended BNF (EBNF) on kielen laajennettu muoto. EBNF-muodosta on julkaistu ISO-standardi ISO/IEC 14977:1996. BNF-muodolla on ongelmia mikäli metasymbolit `< > | ::=` esiintyvät määriteltävässä kielessä. Niklaus Wirth ehdotti EBNF-muotoa Communications of the ACM -lehdessä vuonna 1977. Augmented Backus–Naur (ABNF) -muodosta on IETF:n määrittelyt (korvaa ) ja sen päivitetty versio == Lähteet == ==Aiheesta muualla== * (korvaa: ) Augmented BNF for Syntax Specifications: ABNF * backus normal form vs. Backus Naur form, Donald Knuth, * ISO/IEC 14977:1996 julkisesti ladattava versio Luokka:Formaalit kielet
Sertifikaatti

Sertifikaatti on todistus, jolla tarkoitetaan joko: * Varmennetta, eli henkilötunnistetta tietotekniikassa, katso PKI * Laatujärjestelmän auditoinnin jälkeen annettua todistusta siitä, että laatujärjestelmä on käytössä. * Liikkeeseenlaskijan velkasitoumusta, kuten esim. pörssinoteeratut Bull & Bear sertifikaatit. Luokka:Seulonnan keskeiset artikkelit
Kantelu

Kantelulla tarkoitetaan Suomen oikeusjärjestyksessä useita eri asioita. Oikeudenkäymiskaaressa säädetty tuomiovirhekantelu on yleisiä tuomioistuimia koskeva ylimääräinen muutoksenhakukeino. Oikeudenkäymiskaari tuntee eräitä muitakin kantelutilanteita. Myös hallintolainkäytössä oli aiemmin ylimääräisenä muutoksenhakukeinona käytössä lainvoimaisia hallintopäätöksiä koskeva kantelu hallinto-oikeudelle. Voimassa olevassa hallintoprosessilaissa sitä ei enää ole, vaan purkuhakemus korkeimmassa hallinto-oikeudessa on tarkoitettu kattamaan myös kantelun aiempi käyttöala. Kanteluksi kutsutaan myös eduskunnan oikeusasiamiehelle, valtioneuvoston oikeuskanslerille tai muulle valvontaviranomaiselle kuten aluehallintovirastolle tehtyä kirjelmää, jolla kannellaan jonkin viranomaisen tai joskus muunkin tahon toiminnasta. Tällaisesta hallintokantelusta säädetään nykyisin hallintolain 8 a luvussa. Koska kyse ei ole muutoksenhakukeinosta, hallintokantelun johdosta hallintopäätöstä ei voida kumota tai muuttaa, eikä siihen annetusta ratkaisusta saa valittaa. Valvova viranomainen voi hallintokanteluasiassa antamassaan ratkaisussa kuitenkin kiinnittää valvottavan huomiota hyvän hallinnon vaatimuksiin tai saattaa tämän tietoon käsityksensä lain mukaisesta menettelystä. Jos tätä ei asian kokonaisarvosteluun vaikuttavat seikat huomioon ottaen pidetä riittävänä, valvottavalle voidaan antaa huomautus, jollei kantelun kohteena oleva teko luonteensa tai vakavuutensa perusteella anna aihetta ryhtyä toimenpiteisiin muussa laissa säädetyn menettelyn käynnistämiseksi. Viimeksi mainitussa tapauksessa kantelun käsittely raukeaa. Julkishallinnon ulkopuolella kanteluiksi kutsutaan myös Julkisen sanan neuvostolle tehtyjä kanteluita, jotka koskevat lehtien tai muiden medioiden väitettyjä journalistin ohjeiden vastaisia toimia. == Lähteet == Luokka:Hallinto-oikeus
Hämähäkkinaisen suudelma

Hämähäkkinaisen suudelma (Kiss of the Spider Woman) on yhdysvaltalais- brasilialainen draamaelokuva vuodelta 1985. Se kertoo kahdesta miehestä, jotka 1970-luvulla sotilasjuntan aikana ovat joutuneet argentiinalaiseen vankilaan ja oppivat kunnioittamaan toisiaan. Toinen on poliittinen vanki, ja toinen on vankilassa homoseksuaalisuutensa takia. Elokuvan on ohjannut Hector Babenco, ja se perustuu Manuel Puigin romaaniin Hämähäkkinaisen suudelma. Sen pääosissa ovat William Hurt, Raúl Juliá ja Sonia Braga. Hämähäkkinaisen suudelman tarinaa voidaan kuvata sanoin "elokuva elokuvassa". Hurt kertoo Juliálle episodimaisesti saksalaisen toisen maailmansodan aikana tehdyn elokuvan "Hämähäkkinaisen suudelma" juonta. Toisin kuin useimmissa muissa sisäisissä kertomuksissa, tässä ei ole väliä, miten elokuva elokuvassa päättyy. Tärkeämpi juoni keskittyy vankien elämään. Hurt sai elokuvasta parhaan miespääosan Oscarin, ja elokuva oli ehdolla myös muun muassa parhaasta elokuvasta. Lisäksi Hurt sai roolityöstään BAFTAn ja Cannesin elokuvajuhlilla parhaan näyttelijän palkinnon http://www.imdb.com/title/tt0089424/awards. The New York Timesin kriitikot valitsivat Hämähäkkinaisen suudelman vuonna 2004 yhdeksi kaikkien aikojen tuhannesta parhaasta elokuvasta maailmassa. == Rooliluettelo == == Palkinnot == === Oscarit === *Paras miespääosa: William Hurt Ehdokkaana: *Paras elokuva *Paras ohjaus: Hector Babenco *Paras sovitettu käsikirjoitus: Leonard Schrader === BAFTAt === *Paras miespääosa: William Hurt ===Palkintoehdokkuudet=== ==== Golden Globet ==== Ehdokkaana: *Paras draamaelokuva *Paras miespääosa draamaelokuvassa: William Hurt *Paras miespääosa draamaelokuvassa: Raúl Juliá *Paras naissivuosa: Sonia Braga http://www.imdb.com/title/tt0089424/awards == Lähteet == == Aiheesta muualla == * Elokuvan viralliset sivut * Luokka:Brasilialaiset elokuvat Luokka:Yhdysvaltalaiset romaaneihin perustuvat elokuvat Luokka:Vankilaelokuvat Luokka:Vuoden 1985 yhdysvaltalaiset elokuvat Luokka:Yhdysvaltalaiset draamaelokuvat
Muurahaiskeko

Muurahaiskeko on muurahaisten pesän yläpuolinen keko. Keon rakennusaineina käytetään Suomessa yleisimmin neulasia ja vanhoja lehtiä sekä muuta maasta löytyvää orgaanista ainetta. Suomessa esiintyvistä muurahaisista kekoja rakentavat Formica-suvun lajit: kaikki kekomuurahaislajit, kaikki loviniskamuurahaislajit, mustapäämuurahainen ja verimuurahainen. Yksi havainto on myös kiiltomuurahaisen kekopesästä. == Pesän perustaminen == Kun nuori kuningatarmuurahainen on paritellut muutaman kuhnurin kanssa neitsytlennollaan, se suuntaa lentonsa kohti maata ja nykii siipensä irti. Sen jälkeen kuningatar kaivaa pesän ja munii sinne. Pian syntyvät ensimmäiset työläiset alkavat rakentaa kekoa kuningattaren kaivaman kuopan päälle. Keon kasvaminen nopeutuu uusien työläisten syntyessä ja lopulta se saattaa olla useita metrejä korkea. Tietyt muurahaislajit, esimerkiksi Euroopassa ja osissa Aasiaa tavattava verimuurahainen (Formica sanguinea), eivät perusta lainkaan omaa pesää, vaan niiden hedelmöittyneet kuningattaret tunkeutuvat jonkin pienemmän muurahaislajin pesään ja syrjäyttävät sen vanhan kuningattaren. Isäntälajin työläiset hoitavat vieraan kuningattaren jälkeläisiä kuin omiaan, ja ennen pitkää kaikki isäntälajin työläiset ovat kadonneet ja pesä siirtynyt toisen lajin hallintaan. ==Lähteet== Luokka:Muurahaiset Luokka:Superorganismi de:Ameisen#Nestarten
Tongariron kansallispuisto

Tongariron kansallispuisto on Uuden-Seelannin vanhin kansallispuisto. Se sijaitsee Pohjoissaarella ja on ollut Unescon Maailmanperintöluettelossa vuodesta 1990 lähtien. Tongariron kansallispuistosta tuli maailman neljäs kansallispuisto, kun se avattiin lokakuussa 1894. Puiston keskellä sijaitsevat Ruapehun, Ngauruhoen ja Tongariron toimivat tulivuoret. Puiston pinta-ala on 795,98 km². Se sijaitsee 330 kilometriä Aucklandista etelään ja 320 kilometriä Wellingtonista pohjoiseen. Puisto on myös lähellä Taupojärveä. Lännessä sijaitsevat Whanganuijoki ja Whanganuin kansallispuisto. Tongariron kansallispuisto kuuluu lauhkeaan vyöhykkeeseen. Alue on maoreille historiallisesti tärkeä ja siellä sijaitsee yhä joitain heidän uskonnollisia kohteitaan. Puiston nykyinen kävijämäärä on noin miljoona vuodessa, joista ulkomaisia vierailijoita arvioidaan olevan yli satatuhatta vuosittain. Kansallispuisto on yksi maailmanperintöluettelon sekakohteista, eli se täyttää sekä kulttuuri- että luonnonkohteille asetettuja vaatimuksia. Kansallispuiston vuoret ovat merkittäviä maorien kulttuurissa, ja lisäksi puistossa on aktiivisia ja sammuneita tulivuoria, monipuolisia ekosysteemejä ja mahtavia maisemia. Se täyttää maailmanperintöluettelon kriteerit VI, VII ja VIII. Kansallispuiston alueella on tulivuorimassiivi. Alue sijaitsee Pohjoissaaren tuliperäisten alueiden kesiosassa. Massiivin pääosa on Tongariron tulivuori, jonka yläosat ovat romahtaneet usean suuren perättäisen purkauksen johdosta. Tilalle on muodostunut useita kraattereita ja kaksi huippua. Massiivissa on jäännöksiä 12 kartiosta. Massiivin keskiosasta purkautuu kaasuja. Tongariron huipuista toinen on 1968 metriä ja toinen 1959 metriä korkea. Korkeammalle huipulle on tiedetysti kiivetty 1867. Eteläisen kraatterin läheisen solan kautta kulkee vaellusreitti, joka memee Mangatepopon majalta Ketetahin majalle ja se jatkuu Red Craterin harjanteelle ja edelleen Emerald Lakesin järvelle. == Lähteet == Luokka:Uuden-Seelannin kansallispuistot Luokka:Unescon maailmanperintökohteet Uudessa-Seelannissa
Jolene Blalock

Jolene Blalock (s. 5. maaliskuuta 1975 San Diego, Kalifornia) on yhdysvaltalainen näyttelijä, joka aloitti mallina. Hänet tunnetaan ehkä muun muassa vulkanilaisen T'Polin roolista Star Trek: Enterprise -sarjassa. Ennen Star Trekiä hän oli näytellyt Medeiaa elokuvassa Taistelu kultaisesta taljasta (Jason and the Argonauts, 2000). == Lähteet == == Aiheesta muualla == * * Luokka:Star Trek Luokka:Yhdysvaltalaiset näyttelijät Luokka:Vuonna 1975 syntyneet Luokka:Elävät henkilöt
YAML

YAML on merkintäkieli, jonka loivat Clark Evans, Ingy döt Net ja Oren Ben-Kiki vuonna 2001. YAML on lyhenne sanoista ”YAML Ain’t Markup Language”, mutta kehityksen alkuvaiheessa nimen sanottiin tulevan sanoista ”Yet Another Markup Language”. YAML:iä käytetään usein konfiguraatiotiedostoissa, mutta sitä voi käyttää myös muunlaiseen tietojen talletukseen. == Esimerkki == Esimerkki merkintäkielestä: \--- # Favorite movies, block format \- Casablanca \- Spellbound \- Notorious \--- # Shopping list, inline format [milk, bread, eggs] == Katso myös == * JSON == Aiheesta muualla == * YAML.org * YAML Specification Luokka:Merkintäkielet Luokka:Vuoden 2001 ohjelmistot
Faaraomuurahainen

Faaraomuurahainen (Monomorium pharaonis) on pienikokoinen hiekanjyvän värinen muurahainen, joka on saapunut Suomeen todennäköisesti jostain lämpimästä maasta. Faaraomuurahaista pidetään tuhoeläimenä, sillä se mm. saastuttaa elintarvikkeita ja levittää sairaaloissa erilaisia tauteja. Faaraomuurahaisten hävittäminen on vaikeaa, sillä useimmat hyönteismyrkyt eivät yllä sen pesään. == Ulkonäkö ja koko == Työläis-faaraomuurahainen on 2 mm pitkä, hiekankeltainen muurahainen. Sen takaruumiin kärki on tumma. Koiraat ovat samankokoisia, mutta mustia. Kuningatar on noin 4 mm pitkä, ja jonkin verran tummempi kuin työläiset. == Levinneisyys == Faaraomuurahaiset ovat kotoisin tropiikista, mutta levinneet ihmisen mukana laajalle. Faaraomuurahainen lisääntyy vain, kun lämpötila on yli +18 °C, eli kylmän ilmaston maissa se majailee mielellään lämmitetyissä rakennuksissa. == Elintavat == Faaraomuurahaiset syövät eläinperäistä ruokaa, kuten kuolleita hyönteisiä ja ulosteita. Toisin kuin mauriaiset, ne suosivat proteiinipitoista ravintoa, kuten liha ja veri. Faaraomuurahainen saattaa tehdä pesänsä pieniinkin rakoihin. Yhdyskuntaan kuuluu kuningatar ja joitakin työläisiä. == Lähteet == == Aiheesta muualla == * Vieraslajit: Faaraomuurahainen (Monomorium pharaonis) * ITIS: Monomorium pharaonis * University of Michigan, Animal Diversity Web (ADW): Monomorium pharaonis, pharaoh ant * Pherobase: Semiochemicals of Monomorium pharaonis, the Pharaoh's ant * Töölöläisillä uusi kiusanhenki - faraomuurahainen. "Faraot" eivät pure, mutta ne syövät ja miltei kaikkea, Helsingin Sanomat, 20.02.1938, nro 49, s. 12, Kansalliskirjaston digitaaliset aineistot Luokka:Muurahaiset Luokka:Tuhohyönteiset Luokka:Seulonnan keskeiset artikkelit
Metsähevosmuurahainen

Metsähevosmuurahainen (Camponotus herculeanus, suom. joskus myös aitohevosmuurahainen tai pelkkä hevosmuurahainen) on suurin muurahaislaji Suomessa. Sen pituus vaihtelee 6−18 millimetriin ja väritykseltään se on tumma. Työläiset voivat olla punamustia. Hevosmuurahaissuvun muurahaislajeilla on vain yksi jaoke keski- ja takaruumiin välissä. Metsähevosmuurahaiset eivät syö puuta, mutta ne kaivavat siihen käytäviään ja asuvat tavallisesti niin elävien kuin kuolleidenkin havupuiden sisällä. Laji saattaa vaurioittaa puutalojen rakenteita, mutta vauriot jäävät yleensä pariin hirsimetriin. Metsähevosmuurahaisia esiintyy koko maassa ja se on luokiteltu Suomessa elinvoimaiseksi lajiksi. Laajemmin lajia esiintyy Euroopassa ja Pohjois- Amerikassa. Hevosmuurahaisten sukuun kuuluvat Suomessa lisäksi Etelä-Suomessa harvinaisena esiintyvä punahevosmuurahainen (Camponotus ligniperda) ja aivan lounaisimmassa ja kaakkoisimmassa kulmassa tavattu mustahevosmuurahainen (Camponotus vagus). == Lähteet == == Aiheesta muualla == * Laji.fi: Metsähevosmuurahainen (Camponotus herculeanus) * iNaturalist: Metsähevosmuurahainen (Camponotus herculeanus) * Aitohevosmuurahainen (Camponotus herculeanus) * Ötökkätieto: Hevosmuurahainen (Camponotus herculeanus) * Hyönteismaailma.fi - Hevosmuurahainen Oy Transmeri Ab * ITIS: Camponotus herculeanus * UniProt: Taxonomy - Camponotus herculeanus * Global Biodiversity Information Facility (GBIF): Camponotus herculeanus * Iowa State University, Bug Guide: Camponotus herculeanus * Pherobase: Semiochemicals of Camponotus herculeanus Luokka:Muurahaiset Luokka:Tuhohyönteiset Luokka:Seulonnan keskeiset artikkelit
Nuojuan rautatieasema

Nuojuan rautatieasema () oli rautatieasema Suomen rataverkkoon kuuluvalla rataosalla . Liikennepaikka sijaitsi Vaalan kunnassa Nuojuan kylässä, Vaalan ja Utajärven asemien välisellä rataosuudella noin kahdeksan kilometrin päässä Vaalasta Utajärven suuntaan. Thure Hellströmin suunnittelema asemarakennus rakennettiin Utajärven ja Vaalan välisen rautatien rakentamistöiden yhteydessä vuonna 1927. Samanlaiset asemarakennukset rakennettiin myös Madekoskelle, Rovalle, Sosoon, Hyrkkäälle ja Niskaan. Asemarakennuksen makasiiniosaa jatkettiin vuonna 1939. Toisen kerran rakennusta laajennettiin 1948, jolloin suoritettiin myös toisen kerroksen muutostyöt. Asemarakennus toimi sittemmin kylätalona, ja se purettiin huhtikuussa 2024 uuden puutavaraterminaalin rakentamisen yhteydessä. Liikennepaikka avattiin liikenteelle rataosan Utajärvi–Vaala valmistuessa vuonna 1929. Nuojuan kylässä sijainnut sahalaitos oli rautatiekuljetusten pääasiallinen käyttäjä. Lisäksi kahden kilometrin päästä idässä sijaitsevasta Santamäestä tuotiin hiekkaa radan kunnossapitotarpeisiin. Liikennepaikan itäpuolella sijaitsi myös vaihde, josta erkanivat pistoraiteet Jylhämän ja Nuojuan vesivoimalaitostyömaille. Raiteet olivat käytössä 1940–1950-lukujen vaihteessa, kun voimalaitospatoja rakennettiin. Voimalaitosten valmistuttua raiteet vaihteineen purettiin pois. Ratalinjat ovat edelleen nähtävillä sekä kartalla että luonnossa. Henkilöliikenne lakkautettiin 1980-luvulla lättähattuliikenteen päättyessä, ja se jäi miehittämättömäksi ratatyökoneiden väistöpaikaksi. Liikennepaikalla ei koskaan ollut varsinaisia turvalaitteita vaihteiden lukitusta lukuun ottamatta. Liikennepaikan pääraiteen vaihteet purettiin syksyllä 2004 ja ratapiha purettiin kesällä 2005. Liikennepaikka poistui rautatieliikennepaikkojen luettelosta 5. kesäkuuta 2005 julkaistun uuden luettelon myötä. Ratahallintokeskus julkaisi 31. tammikuuta 2007 päätöksen, jonka mukaan Nuojuan liikennepaikka avattaisiin uudelleen linjavaihteena 3. kesäkuuta 2007.Ratahallintokeskus: päätös 2280/417/06, 31.1.2007. Liikennepaikan avaaminen uudelleen linjavaihteena kuitenkin peruttiin 18. toukokuuta 2007. Vuonna 2023 aloitettiin uuden raakapuuterminaalin rakennustyöt. ==Lähteet== * === Viitteet === Luokka:Vaalan liikenne Luokka:Vaalan rakennukset ja rakennelmat Luokka:Pohjois-Pohjanmaan lakkautetut rautatieliikennepaikat
Madekosken seisake

Madekosken seisake () oli rautatieliikennepaikka Suomen rataverkolla rataosalla . Oulun kaupungin Madekosken kaupunginosassa sijaitseva liikennepaikka otettiin käyttöön osuuden Oulu–Muhos valmistuessa 1927. Liikennepaikka sijaitsi Helsingin päärautatieasemaan nähden ratakilometrillä km 765,8 mitattuna Haapamäen ja Oulun rautatieasemien kautta. Sen etäisyys Oulusta oli noin 13 kilometriä. Asemarakennus on rakennettu vuonna 1927 Thure Hellströmin tyyppipiirustusten peilikuvana. Samanlaiset asemarakennukset rakennettiin myös Rovalle, Sosoon, Hyrkkäälle, Niskaan ja Nuojualle. Nykyisin asema on yksityisasuntona, ja omistaja on laajentanut rakennusta 1990-luvulla. Madekosken liikennepaikka ei olemassaolonsa aikana kertaakaan toiminut itsenäisenä liikennepaikkana, vaan se oli Oulun liikennepaikan alainen seisake tai laiturivaihde. Asemalla oli noin 600 metrin mittainen sivuraide, jota voitiin käyttää tavaran kuormaamiseen ja purkamiseen. Sivuraide purettiin tavaraliikenteen siirtyessä maanteille. Henkilöliikenne Madekoskella lopetettiin 28.5.1972. Lopullisesti liikennepaikka suljettiin kesäkuussa 1973. 2000-luvulla Oulun seudulla alkaneen museojunaliikenteen myötä seisakkeella pysähtyvät rataosalla liikennöivät lättähatut. ==Lähteet== Seisake Luokka:Oulun rautatieliikennepaikat Luokka:Pohjois-Pohjanmaan lakkautetut rautatieliikennepaikat
Osakasluettelo

Osakasluettelo tarkoittaa osakeyhtiön omista osakkeistaan ja niiden omistajista (osakkaista) pitämää luetteloa. Osakasluettelo on Suomessa oltava jokaisella sellaisella osakeyhtiöllä, joka ei kuulu arvo-osuusjärjestelmään. Arvo-osuusjärjestelmään liittyneen osakeyhtiön osakasluettelo on arvo- osuusjärjestelmässä. == Osakasluettelo suomalaisessa osakeyhtiössä == Osakasluettelosta tulee ilmetä kunkin osakkeenomistajan nimi ja osoite, yksilöityjen osakkeiden tai osakekirjojen määrä osakelajeittain sekä osakkeiden antamispäivä. Jos yhtiöjärjestyksessä niin määrätään, osakasluetteloon merkitään osoitteen sijasta kotikunta ja syntymäaika. Erot osakkeiden antamissa oikeuksissa ja velvollisuuksissa on merkittävä osakasluetteloon. Luettelossa on oltava myös merkintä osaketta rasittavasta pantti- tai muusta oikeudesta, jos osakkeesta ei ole annettu osakekirjaa. Osakeyhtiön hallitus on sakon uhalla velvoitettu pitämään osakasluetteloa julkisesti nähtävillä yrityksen pääkonttorissa ja luettelosta on kaikilla oikeus saada jäljennös kopiointikuluja vastaan.http://www.helsinki.chamber.fi/index.phtml?1343_m=1346&1343_o=10&s;=211 == Osakasluettelon merkitys == Osakkeenomistajan status suomalaisessa osakeyhtiössä syntyy käytännössä osakasluetteloon tehdyllä merkinnällä. Sillä, joka on saanut osakkeen, on oikeus käytää osakkeenomistajan oikeuksia vasta sitten, kun hänet on joko merkitty osakasluetteloon tai hän on ilmoittanut saantonsa yhtiölle ja esittänyt siitä luotettavan selvityksen. Osakasluettelomerkinnän konkreettisin seuraus on mahdollisuus käyttää osakkeeseen liittyvää äänioikeutta. Osakasluettelomerkintä ei kuitenkaan ole välttämätön niiden varallisuuspitoisten oikeuksien käyttämiseksi, joita käytetään esittämällä osakekirja, lippu (kuten osinkokuponki) tai yhtiön antama muu todistus. Merkintä osakasluettelossa toimii vahvana näyttönä osakkeen omistajuudesta. Merkintä ei kuitenkaan tee henkilöstä osakkeenomistajaa, jos hän ei myös tosiasiassa omista kyseistä osaketta. Näin on esimerkiksi silloin, kun osake on jo myyty, mutta osakasluettelossa on vielä vanhan osakkeenomistajan tiedot. Jos yhtiön hallitus on kieltäytynyt tekemästä osakasluettelomerkintää, omistaja voi siitä huolimatta käyttää osakkeenomistajan oikeuksiaan yhtiökokouksessa, jos hän pystyy osoittamaan omistuksensa yhtiökokoukselle. == Osakeluettelo == Aiemmin suomalaisten osakeyhtiöiden oli pidettävä osakasluettelon lisäksi osakeluetteloa. Osakeluettelossa osakkeet tai osakekirjat oli luetteloitu numerojärjestyksessä. ==Lähteet== Luokka:Arvopaperioikeus Luokka:Osakeyhtiöt
Mariel, taistelija

Mariel, taistelija on brittiläisen fantasiakirjailija Brian Jacquesin Redwallin taru -kirjasarjan neljäs osa. Se julkaistiin suomeksi vuonna 2000. == Juoni == Merirosvokuningas Gabool Hurjapää hyökkäsi Salamandastronille kelloa kuljettaneeseen laivaan ja varasti kellon. Kellonvalaja Joseph ja hänen hiirityttärensä Mariel jäivät vangeiksi ja heitettiin myöhemmin Kalmankarin saarella mereen. Mariel ajautuu rannikolle muistinsa menettäneenä ja kutsuu itseään Myrsky Lokinpieksäjäksi. Hän tapaa jänispartion, johon kuuluvat eversti Nurmikka, prikaatinkenraali Timjami ja Kunnon Roosa. He lähettävät Marielin vanhan Pakatugg-oravan mukana Redwallin luostariin, mutta heidän tiensä erkanevat. Mariel tapaa myös Redwalliin matkalla olevan jäniksen Tarquinius Loikkari Suolaheinän, joka rakasti Roosaa. Luostarissa Mariel muistaa jälleen kuka on ja lähti hiiri-Dandinin, Tarquiniuksen ja siili Tero Pistiäisen kanssa etsimään Kalmankaria Jäärä Maankiertäjän ohjeiden mukaan. Laivarottakapteeni Silmäpuoli varasti laivan ja lähti pakoon yhä hullummaksi tulevaa Gabool Hurjapäätä. He saapuvat Sammalkukkametsän seudulle ja kaappaavat Pakatuggin, joka johdattaa heidät Redwallin luostariin ja yrittävät vallata sen. Luostariin saapunut kolmen jäniksen partio ajaa yhdessä luostarin asukkaiden kanssa rosvot pakoon ja vapauttaa orjat jäniksistä. Ainoastaan Roosa jää henkiin. Mariel, Dandin, Tero ja Tarquinius lähtevät merelle hylätyllä merirosvoaluksella. He törmäävät sumussa toiseen merirosvolaivaan ja Dandin ja Tero jäävät vangeiksi. Mariel ja Tarquinius kohtaavat merelle lähteneen mäyrävaltias Miekantakoja Juovaselän ja lähtevät kohti Kalmankaria. Dandin ja Tero pääsevät vapaiksi, kun laivaan hyökkää Kavakagu tarkoituksenaan kukistaa Kalmankarin vastarintaliike Gaboolin ja he tapaavat sen johtajan Joseph Kellonvalajan. Mariel, Tarquinius ja Miekantakoja tapaavat myös Kavakagun soturit ja onnistuvat voittamaan merirosvot. Taistelussa Miekantakoja heittää Gaboolin päälle jättimäisen skorpionin, joka tappoi Merirosvovaltiaan. Sitten seurue lähti kohti Redwallin luostaria, jonne Josephiksi ristitty kello jäi. Kellonvalaja jäi luostariin, mutta Mariel ja Dandin lähtivät myöhemmin vaeltamaan. == Sisältö == *Ensimmäinen kirja: Neito mereltä *Toinen kirja: Kummallinen metsä *Kolmas kirja: Kello lyö! Luokka:Redwallin taru Luokka:Vuoden 1991 kirjat
Stanford

Standford voi tarkoittaa seuraavia: * Stanford, kaupunki Kaliforniassa, Yhdysvalloissa * Stanfordin yliopisto, yliopisto Stanfordissa, Kaliforniassa * Sukunimenä: ** Aaron Stanford (s. 1976), yhdysvaltalainen näyttelijä ** Charles Villiers Stanford (1852–1924), irlantilais-brittiläinen säveltäjä ** Dickie Stanford (s. 1956), brittiläinen toimitusjohtaja ja autourheiluvaikuttaja ** Jason Gray-Stanford (s. 1970), kanadalainen näyttelijä ** Leland Stanford (1824–1893), yhdysvaltalainen liikemies, senaattori ja Kalifornian kuvernööri ** Rawghlie Clement Stanford (1879–1963), yhdysvaltalainen poliitikko * Etunimenä: * Stanford Moore (1913-1982), yhdysvaltalainen biokemisti, Nobelin kemianpalkinnon saaja
Plakiás

Plakiás () on Kreikan kylä, joka sijaitsee Kreetan saarella ja kuuluu Ágios Vasíleioksen kuntaan, Réthymnon alueyksikköön ja Kreetan alueeseen. Se kuului aiemmin Foínikaksen kuntaan ja vuodesta 2011 lähtien Ágios Vasíleioksen kunnan Foínikaksen kunnallisyksikköön. Kylän väkiluku on 143 (vuonna 2011). Plakiás on osa Sellián kyläyhdyskuntaa ja sijaitsee Kreetan etelärannikolla 40 kilometriä etelään Réthymnon kaupungista. Plakiáksen pohjoispuolella on vuoristoa ja eteläpuolella Libyanmeri. Kylä muodostaa yhteenkasvaneen kaksoiskylän viereisen, Mýrthioksen kyläyhdyskuntaan kuuluvan Myrthianós Plakiáksen kylän kanssa. Ensimmäinen virallinen maininta Plakiáksesta on vuodelta 1961. Kylä on nykyään matkailukohde ja siellä on muun muassa 1 300 metriä pitkä hiekkaranta. == Lähteet == == Aiheesta muualla == Luokka:Ágios Vasíleios Luokka:Kreetan kylät
Lolita (täsmennyssivu)

Lolita voi tarkoittaa ainakin seuraavia asioita: * lolita, japanilainen katutyyli * Lolita, naisen etunimi * Lolita, Vladimir Nabokovin romaani * Lolita, Stanley Kubrickin elokuva vuodelta 1962 * Lolita, Adrian Lynen elokuva vuodelta 1997 * Lolita, kaupunki Teksasissa, Yhdysvalloissa * Lolita Pop, ruotsalainen rock-yhtye * Lolita 23q, japanilainen oshare kei -yhtye * Lolicon, ”Lolita-kompleksi”, japanilainen manga- ja animetyyli.
Maikkulan suuralue

Maikkulan suuralue on yksi Oulun 23:sta suuralueesta. Suuralue käsittää Oulujoen etelärannalla sijaitsevat kaakkoiset kaupunginosat, rajoittuen Kaakkurin, Kaukovainion, Oulunsuun ja Sanginsuun suuralueisiin sekä Kempeleen ja Muhoksen kuntiin. Suuralueella asuu noin 9 200 asukasta ja siellä on yhteensä 1 420 työpaikkaa. Ruokakuntia on yhteensä 3 813 (1.1.2012). ==Kaupunginosat Maikkulan suuralueella== *Hangaskangas *Heikkilänkangas *Iinatti *Juurusoja *Knuutila *Maikkula *Madekoski *Pikkarala ==Palvelut== Peruspalvelut on keskitetty pääasiassa Maikkulan keskukseen. ==Koulutus== Maikkulan keskuksessa sijaitsevat perusasteen koulut. ==Liikenne== Alueen tärkeimmät liikenneväylät ovat valtatie Vt 22, Oulunlahdentie sekä Kajaanintie. ==Lähteet== ==Aiheesta muualla== Luokka:Oulun suuralueet
Kournás

Kournás () eli Kournásjärvi (Λίμνη Κουρνά, myös Kurnasjärvi) on järvi Kreetan saarella Kreikassa. Se sijaitsee Apokóronaksen kunnassa noin kolme kilometriä etelään Georgioúpolista, noin 20 kilometriä länteen Réthymnosta ja noin 43 kilometriä kaakkoon Chaniásta. Kournás on Kreetan suurin luonnonjärvi. Se oli saaren ainoa suurempi järvi ennen Bramianán, Faneroménin, Potamoín ja Aposelémisin tekojärvien rakentamista, ja siksi sitä kutsutaan usein edelleen ”Kreetan ainoaksi järveksi”. Järven pinta-ala vaihtelee 0,16 neliökilometrin ja 0,58 neliökilometrin välillä. Järvi on noin 1 087 metriä pitkä ja noin 880 metriä leveä. Sen suurin syvyys on noin 22,5 metriä. Kournás saa vetensä lähteestä, joka virtaa maan alta Lefká Óri -vuorilta eli ”Valkoisilta vuorilta”. Se on vuoriston ja metsien ympäröimä. Järvi on paikallisesti merkittävä kosteikko, koska siinä on makeaa vettä ympäri vuoden. Sen alue on suojeltu ja se on Natura 2000 -aluetta. Noin kaksi kilometriä järvestä kaakkoon sijaitsee siitä nimensä saanut Kournáksen kylä. Antiikin aikana Koúrnas-järvi tunnettiin nimellä Koressia (). Järven nykyinen nimi tulee arabian kielen järveä tarkoittavasta sanasta. == Lähteet == == Aiheesta muualla == Luokka:Apokóronas Luokka:Kreetan järvet Luokka:Kreikan Natura- alueet
Lovie Smith

Lovie Smith (s. 8. toukokuuta 1958 Gladewater, Teksas) on yhdysvaltalainen amerikkalaisen jalkapallon valmentaja. Hän on toiminut pitkällä urallaan NFL:n Chicago Bearsin päävalmentajana kausina 2004–2012, Tampa Bay Buccaneersin päävalmentajana kausina 2014–2015 ja Houston Texansin päävalmentajana kaudella 2022. Lisäksi Smith toimi Illinois’n yliopiston päävalmentajana vuosina 2016-2020. Smith valittiin Chicagon valmentajaksi Dick Jauronin tilalle vuonna 2004. Ennen valintaa hän oli ollut puolustuskoordinaattorina St. Louis Ramsissa. Ensimmäinen kausi Bearsissa oli huono: 5 voittoa 16 ottelusta ja NFC Northin viimeinen sija. Toinen kausi alkoi huonosti, kun pelinrakentaja Rex Grossman loukkaantui kauden alussa ja hänen paikalleen laitettiin tulokas Kyle Orton. Kausi ei jatkunutkaan hyvin eikä joukkue päässyt jatkoon NFC Northista. Kausi 2005 oli hyvä, 11 voittoa 16 ottelusta ja NFC North -divisioonan voitto. Bearsit putosivat kuitenkin pudotuspeleissä jo ensimmäisellä kierroksella. Smith valittiin NFL:n vuoden valmentajaksi. Seuraavalla kaudella Smith johdatti Bearsit loppuotteluun eli Super Bowliin, jossa hän kohtasi Tony Dungyn valmentaman Indianapolis Coltsin. Ensimmäistä kertaa NFL:n historiassa Super Bowlissa pelasi kaksi tummaihoista päävalmentajaa vastakkain. == Lähteet == Luokka:Yhdysvaltalaiset amerikkalaisen jalkapallon valmentajat Luokka:Vuonna 1958 syntyneet Luokka:Elävät henkilöt
Don Juan

Don Juan (italiaksi Don Giovanni) on kuvitteellinen mieshahmo, naistenmiehen ja viettelijän arkkityyppi, jota on käytetty useasti muun muassa kirjallisuudessa, säveltaiteessa ja elokuvissa. Don Juanin legendassa hän viettelee, raiskaa tai tappaa yläluokkaisen perheen nuoren tytön ja surmaa myös tämän isän. Myöhemmin Don Juan kohtaa isän patsaan hautausmaalla ja kutsuu tämän luokseen illalliselle. Kutsun patsas ottaa vastaan mielellään. Illalliselle isän henki saapuu Don Juanin kuoleman airuena. Patsas pyytää saada puristaa Don Juanin kättä ja kun Don Juan ojentaa kätensä, hänet vedetään helvettiin. Useimpien tutkijoiden mukaan ensimmäinen kirjoitettu Don Juan -tarina on Tirso de Molinan El burlador de Sevilla y convidado de piedra (”Sevillan viettelijä ja kivinen vieras”). Se on julkaistu painetussa muodossa vuonna 1630. Tarina on kuitenkin esiintynyt Espanjassa jo vuonna 1615. == Don Juan kulttuurissa == * Molièren komedia Don Juan (1665) * Mozartin ooppera Don Giovanni (1787) * Lordi Byronin eeppinen runo Don Juan (1821) * Alexandre Dumas vanhemman näytelmä Don Juan de Marana (1831) * Richard Straussin sinfoninen runo Don Juan (1888) * elokuvia: ** Don Juan, vuoden 1926 elokuva, jonka pääosaa esittää John Barrymore ** Don Juan, Walter Kolm-Veltéen ohjaama itävaltalainen elokuva vuodelta 1955 ** Don Juan – lemmen ja säilän sankari (Don Juan), John Berryn ohjaama elokuva vuodelta 1956 **Paholaisen silmä, Ingmar Bergmanin ohjaama elokuva vuodelta 1960 ** Don Juan DeMarco, vuoden 1995 elokuva, jonka pääosassa on Johnny Depp ** Don Juan, Jacques Weberin ohjaama elokuva vuodelta 1998 ==Lähteet== == Aiheesta muualla == * Euroopan kirjallisuushistoria: Don Juan hahmo (linkki tarkastettu 7.8.2006) Luokka:Kirjallisuuden henkilöhahmot Luokka:Elokuvahahmot Luokka:Seulonnan keskeiset artikkelit
Suntribe

Suntribe on virolainen pop-yhtye. Se pääsi edustamaan maataan Eurovision laulukilpailussa 2005 Kiovassa voitettuaan Eurolaulin. Se kuitenkin karsiutui semifinaalissa, jossa se saavutti 20. sijan saaden 31 pistettä. Finaalipaikan saaminen vaati 85 pistettä. Suntriben alkuperäiset jäsenet olivat Mari-Leen Kaselaan, Rebecca Kontus, Laura Põldvere ja Jaanika Vilipo. Euroviisuedustuksen jälkeen yhtyeeseen liittyi vielä viides jäsen, Daana Ots. == Lähteet == Luokka:Viron euroviisuedustajat Luokka:Virolaiset popyhtyeet Luokka:Vuoden 2005 euroviisuedustajat
Rasistikortti

Rasistikortin eli rasismikortin käyttö tarkoittaa aiheetonta rasismisyytöstä, esimerkiksi pyrkimystä leimata etnisistä vähemmistöistä epäsuotuisia väitteitä esittävä henkilö rasistiksi riippumatta väitteiden asiasisällöstä tai henkilön motiiveista. Kunniaväkivallan uhreja auttavan GAPF-järjestön perustaja, Irakista kunniaväkivaltaa paennut Sara Mohammad sanoo, ettei rasismikorttia ja islamofobiakorttia pidä hyväksyä. Niiden vuoksi ennen Ruotsissa oli vaikea käsitellä kunniaväkivaltaa ja -vallankäyttöä, koska monet etniset ja uskonnolliset ryhmät loukkaantuivat siitä niin herkästi ja väittivät sen olevan vain osa lähisuhdeväkivaltaa. Poliitikotkin pelkäsivät leimautumista rasisteiksi. Siksi ongelma pidettiin piilossa, mutta 2010-luvun lopulla tilanne oli jo monella tapaa parempi kuin Suomessa. == Esimerkkejä == Yhdysvalloissa O. J. Simpsonin murhaoikeudenkäynnin aikana kriitikot väittivät O. J. Simpsonin puolustuksen käyttävän rasistikorttia (”playing the race card”)http://usatoday30.usatoday.com/news/opinion/columnist/wickham/2005-04-04-cochran- legacy_x.htm, kun se yritti esittää Mark Fuhrmanin rasistina. Näin Fuhrmanin uskottavuus todistajana tummaihoista Simpsonia vastaan asetettiin kyseenalaiseksi. Lieksassa vanhemmat valittivat somalityöntekijöitä käyttävän koulukyytiyrityksen turvallisuusrikkeistä ja kuljettajien kielitaidosta. Yrityksestä tehtiin rikosilmoituksia ja selvityspyyntöjä. Katsastamattomalla autolla ajaminen sekä ajopiirturin ja alkolukon todistuksen puuttuminen ylsivät ainakin syyteharkintaan. Yrittäjän mukaan kyse oli vain rasismista. Vanhemman mukaan tämä rasismikortin käyttö oli perusteetonta. Portsarit, vartijat, poliisit ja muut kertovat usein aiheettomasta rasistikortin käytöstä. Esimerkiksi elokuussa 2012 Suomessa ulkomaalaistaustainen mies nimitteli pysäköinnintarkastajia rasisteiksi, kun nämä kirjoittivat pysäköintivirhemaksua toiselle ulkomaalaistaustaiselle, vaikka tausta ei vaikuttanut virhemaksun kirjoittamiseen. Mies sai sakkoja kunnianloukkauksesta.MTV.fi − Oikeus: Rasistiksi haukkuminen oli kunnianloukkaus == Katso myös == *Natsikortti == Lähteet == Luokka:Poliittiset käsitteet Luokka:Rasismin määrittely
Rambutaani

Rambutaani (Nephelium lappaceum) on saippuamarjakasveihin kuuluva puulaji, joka kasvaa luonnonvaraisena Malesiassa. Se on ainavihanta noin 10 metrin korkuinen puu, jolla on parilehdykkäiset, noin 15–45 senttimetrin pituiset kiiltävät lehdet. Lehtien lehdyköitä on useimmiten 2 tai 3 paria. Lehdykät ovat soikeita tai vastapuikeita ja noin 6–18 cm pitkiä. Kukinnot ovat suunnilleen yhtä pitkiä kuin lehdet, ja kukat ovat teriöttömiä. Hedelmät ovat punaisia tai ruskeita.Mitä ovat pitaija, sharon tai rambutaani? Tutustu näihin eksoottisiin hedelmiin. Iltasanomat.fi 3.3.2015. Viitattu 8.4.2020. Hedelmän pinta on piikkinen ja sisus läpikuultavan valkea, toisinaan hieman vaaleanpunaiseen vivahtava. Tuoreen hedelmän piikit ovat joustavia ja tuntuvat kumimaisilta. Hedelmäliha on läpikuultavaa ja maistuu mehukkaalta, makealta ja hiukan happamalta.Nephelium lappaceum Montoso Gardens Hedelmässä on sisällä iso siemen, jota ei syödä. nimi juontuu sen karvaisuudesta; malaijinkielinen sana rambut tarkoittaa hiuksia. == Viljely == Rambutaania viljellään mm. Afrikassa, Kambodžassa, Karibian saaristossa, Keski-Amerikassa, Intiassa, Indonesiassa, Malesiassa, Filippiineillä ja Sri Lankassa. Suurin tuottajamaa on Thaimaa. Rambutaanin viljely on yleistymässä Australiassa, ja vuonna 1997 rambutaani oli Havaijin kolmen tuotetuimman trooppisen hedelmän joukossa. Rambutaani on sopeutunut trooppiseen ilmastoon ja on herkkä alle 10 °C:n lämpötiloille. Puut viihtyvät parhaiten syvämultaisessa mäkimaastossa. Aasiassa on reilusti yli 200 rambutaanilajiketta, joista suurin osa on jalostettu kasvamaan lyhyiksi, vain noin 3–5 metriä korkeiksi; tämä helpottaa sadonkorjuuta. Puut tuottavat hedelmiä kahdesti vuodessa, kerran loppusyksyllä ja kerran alkukesällä. Yksi puu voi tuottaa 5 000–6 000 hedelmää tai enemmänkin. Nuorten hedelmätarhojen tuotanto on keskimäärin noin 1,2 tonnia hehtaarilta, mutta vanhemmat voivat tuottaa jopa 20 tonnia hehtaarilta. Suurin osa kaupallisista lajikkeista on yksikotisia, jotka tuottavat sekä emi- että hedekukkia; lajikkeet, jotka tuottavat vain emikukkia tarvitsevat myös hedepuita. Yksikotisten lajikkeiden kukista suurin osa on hedelmiksi kehittyviä emikukkia, kun taas huomattavasti pienempi osa on hedekukkia, jotka pölyttävät emikukat. == Käyttö == Rambutaanit myydään yleensä tuoreina, hillottuina tai tölkkeihin säilöttyinä. Hedelmälihan voi joko syödä sellaisenaan tai käyttää erilaisiin ruokiin. Niitä käytetään yleensä jälkiruuissa, kuten hedelmäsalaateissa. == Lähteet == == Aiheesta muualla == * UniProt: Taxonomy - Nephelium lappaceum * Food Component Database (FooDB): Rambutan (Nephelium lappaceum) Luokka:Hedelmät Luokka:Saippuamarjakasvit
Boris Asafjev

pienoiskuva|pysty|Boris Asafjevin hauta Moskovalaisella hautausmalla. Boris Vladimirovitš Asafjev (; 29. heinäkuuta (J: 17. heinäkuuta) 1884 Pietari – 27. tammikuuta 1949 Moskova) oli venäläinen säveltäjä ja musiikkitieteilijä.Boris Asaf'yev. AllMusic Rovi. Hän käytti kirjailijanimeä Igor Glebov.Otavan Iso Musiikkitietosanakirja 1, s. 175–176. Helsinki 1976. ISBN 951-1-02381-0 Asafjev opiskeli Pietarin konservatoriossa muun muassa Anatoli Ljadovin (sävellys) ja Nikolai Rimski-Korsakovin (soitinnus) oppilaana. Hän sävelsi kymmenen oopperaa, kaksikymmentäkahdeksan balettia, neljä sinfoniaa, kaksi kantaattia sekä lauluja ja kitarateoksia. Hänen tunnettu balettiteoksensa Pariisin liekit (1932) perustuu Ranskan vallankumoukseen; Aleksandr Puškinin aiheeseen perustuvaa balettia Bahtšisarain suihkulähde (1934) on esitetty paljon myös Suomessa. Asafjev työskenteli professorina Leningradin konservatoriossa vuodesta 1925 ja Moskovan konservatoriossa vuodesta 1943; vuodesta 1945 alkaen hän johti Neuvostoliiton tiedeakatemian taidehistorian laitoksen musiikkiosastoa. Teoksessaan Muzykalnaja forma kak protsess Asafjev esitti niin kutsutun intonaatioteorian. Tietokirjailijana hän kirjoitti muun muassa Mihail Glinkasta, Aleksandr Skrjabinista, Igor Stravinskista sekä muista venäläisistä ja läntisistä säveltäjistä. Hän tuki oman aikansa neuvostosäveltäjiä, kuten Sergei Prokofjevia ja Dmitri Šostakovitšia. == Lähteet == ==Kirjallisuutta== * Luokka:Venäläiset tietokirjailijat Luokka:Venäläiset säveltäjät Luokka:Venäläiset musiikkitieteilijät Luokka:Venäläiset professorit Luokka:Balettisäveltäjät Luokka:Vuonna 1884 syntyneet Luokka:Vuonna 1949 kuolleet
Bachem Ba 349

Bachem Ba 349 Natter (tarhakäärme) oli Saksan ilmavoimien toisen maailmansodan lopun rakettimoottorinen torjuntahävittäjä, jonka suunnitteli Erich Bachem.http://www.militaryfactory.com/aircraft/detail.asp?aircraft_id=103 Rakettihävittäjä nousi maasta radio-ohjattuna pystysuoraan raskaiden pommikoneiden lentokorkeuteen. Siellä sen oli tarkoitus ampua koneen nokkaan asennetuilla raketeilla pommikoneita alas. Sen jälkeen koneen ohjaamo ohjaajineen ja lentokoneen moottori palaisivat maahan laskuvarjoilla. Lentokone ei ehtinyt palveluskäyttöön ja sillä tehtiin vain yksi miehitetty lento, joka johti koelentäjän niskan murtumiseen ja kuolemaan. Natter oli pistemäisen suojauksen () ensimmäinen toteutus, paljon myöhemmin Lockheed Starfighter ja MiG-21 suunniteltiin tällaiseen rooliin, mutta molempia käytettiin eri tavoin kuin oli suunniteltu. Hyökkäävien pommikoneiden tuhoamisessa se on ollut myös Yhdysvaltain ohjuspuolustusaloitteen (vaikka kyse siinä on ohjusten tuhoamisesta ohjuksilla) eräitä esikuvia. ==Tekniset tiedot== == Lähteet == Luokka:Saksalaiset hävittäjälentokoneet Luokka:1940-luvun hävittäjälentokoneet
Shayne Culpepper

Shayne Culpepper (o.s. Wille, s. 3. joulukuuta 1973 Atlanta) on yhdysvaltalainen kestävyys- ja keskimatkojen juoksija. Culpepper harrasti maastojuoksua high school -aikoinaan, mutta aloitettuaan opintonsa Vermontin yliopistossa hän alkoi harjoitella tosissaan. Myöhemmin hän vaihtoi Coloradon yliopistoon, josta valmistui 1997. 1999 hän osallistui ensimmäisiin arvokilpailuihinsa Belfastin maastojuoksun MM-kisoissa, joissa hän sijoittui lyhyellä matkalla seitsemänneksikymmenenneksikahdeksanneksi. Seuraavana vuonna hän sijoittui Yhdysvaltojen olympiakarsinnoissa 1 500 metrin juoksussa neljänneksi, mutta Regina Jacobsin sairastumisen myötä selvisi Sydneyn olympialaisiin. Olympiakisoissa hän karsiutui alkuerissä. Vuonna 2002 Culpepper synnytti pojan. Seuraavana vuonna hän voitti Yhdysvaltojen maastojuoksumestaruuden sekä maansa sisäratojen mestaruuskilpailuista hopeaa 3 000 metrin juoksusta ja pronssia 1 500 metriltä. Vuonna 2004 hän voitti pronssia Budapestin sisäratojen MM-kisoissa 3 000 metrillä. Samana vuonna hän voitti Yhdysvaltojen olympiakarsinnat 5 000 metrin juoksussa, mutta karsiutui Ateenan olympialaisten alkuerissä. Hän voitti 2004 myös maansa sisäratojen mestaruuden 3 000 metrillä. Maastojuoksun MM-kisoissa 2005 hän oli lyhyellä matkalla kahdeskymmenesyhdes ja oli samalla voittamassa pronssia joukkuekilpailusta. Culpepper on naimisissa kestävyysjuoksija Alan Culpepperin kanssa. ==Ennätykset== * 800 metrin juoksu: 2.02,18 (2001) * 1 500 metrin juoksu: 4.05,98 (2007) * Mailin juoksu: 4.33,62 (1998) * 3 000 metrin juoksu: 8.54,84 (2005) * 5 000 metrin juoksu: 15.01,36 (2004) * 10 000 metrin juoksu: 32.24,70 (2003) ==Lähteet== * * Culpepperin profiili usolympicteam.comissa Luokka:Yhdysvaltalaiset keskimatkojen juoksijat Luokka:Yhdysvaltalaiset kestävyysjuoksijat Luokka:Vuonna 1973 syntyneet Luokka:Elävät henkilöt
Vereinigte Flugtechnische Werke

Vereinigten Flugtechnischen Werke (VFW) oli bremeniläinen ilmailu- ja avaruusteollisuusyritys, joka pohjautui Focke-Wulf -yhtiöön. Se syntyi joulukuussa 1963, kun Weserflug-yhtiö (Weser Flugzeugbau) ja Focke-Wulf yhdistyivät.Gunston 1993 s. 316 Yhdistyminen oli jatkoa sille, että Focke- Wulf, Weserflug, ERNO ja Hamburger Flugzeugbau yhdistivät rakettitekniikan osaamisensa alliansiksi. Vuonna 1964 Heinkel liittyi siihen. Toukokuussa 1969 Fokker yhdistyi VFW:hen ja syntyi VFW-Fokker, joka purettiin vuonna 1980. Vuonna 1981 Messerschmitt-Bölkow-Blohm (MBB) osti VFW:n. MBB päätyi vuonna 1989 osaksi DASAa. Välillisesti VFW jatkaa osana EADSia. ERNO/VRF-osastosta tuli vuonna 2003 EADS Space Transportation, tätä ennen se oli EADS Astriumin sisällä. Yhtiö kehitti 1960-luvun lopulla VFW-614-matkustajalentokoneen. Sitä tilasi muun muassa Luftwaffe. DLR käyttää edelleen näitä koneita tutkimuskäytössä. Yhtiö osallistui seuraavien lentokoneiden tuotantoon: Nord Noratlas, C-160 Transall, Tornado ja Airbus A300. == Tuotteet == *SG-1262 Schwebegestell *VFW VAK 191B *VFW-Fokker 614 *VFW-Fokker H3 *Transall C-160 == Lähteet == * === Viitteet === == Aiheesta muualla == * Flugrevue nr 12/1977 artikkeli VFW:n ongelmista Luokka:Saksalaiset lentokonevalmistajat
Artisokka

Artisokka voi viitata seuraaviin: * artisokat (Cynara), kasvisuku ** isoartisokka eli artisokka (Cynara cardunculus), artisokkien sukuun kuuluva laji ** latva-artisokka (Cynara scolymus), artisokkien sukuun kuuluva ravintokasvi * maa-artisokka (Helianthus tuberosus), amerikkalaisperäinen ravintokasvi (ei kuulu artisokkien sukuun, joskin kyllä samaan asterikasvien heimoon) * Artisokka Film Festival, elokuvajuhla, siirtyi uudelle nimelle Season Film Festival
Bhangra

Bhangra () tarkoittaa sekä Punjabin alueella syntynyttä maanviljelijöiden leikkimielistä sadonkorjuutanssia että siitä edelleen kehitettyä populaarimusiikin tyyliä, jonka punjabisiirtolaiset kehittivät Englannissa 1970-luvulla. Nykyään bhangra on huippusuosittua maailmanmusiikkia, jossa monenlaiset instrumentit ja vaikutteet eri musiikkityyleistä, kuten diskosta, reggaesta ja housesta, fuusioituvat värikkääksi keitokseksi. == Tunnettuja bhangra-muusikkoja == __NOTOC__ === Artisteja === * Abrar-ul-Haq * Amar Singh Chamkila * Amrinder Gill * Ashok Masti * A.S. Kang * B21 * Babbu Mann * Balkar Sidhu * Baba Sehgal * Amar Singh Chamkila * Daler Mehndi * Diljit Dosanjh * Dr. Zeus * Durga Rangila * Gippy Garewal * Gurdas Maan * Gursewak Maan * Hans Raj Hans * Harbhajan Mann * Harjit Harman * Inderjeet Nikku * Jasbir Jassi * Jaspinder Narula * Jazzy B * Juggy D * Kamal Heer * Kuldip Manak * Kulwinder Dhillon * Lehmber Hussainpuri * Malkit Singh * Manmohan Waris * Mehsopuria * Preet Brar * Panjabi MC * Ravinder Grewal * RDB (Rhythm Dhol Bass) * Sardool Sikander * Sukhshinder Shinda * Surjit Bindrakhia * Surinder Shinda === Yhtyeitä === * Kissmet === Tuottajia === * Aman Hayer * Baljit Singh * Bally Sagoo * BBC Soundcrew * DJ Stormz * Dr. Zeus * Panjabi MC * Rishi Rich * Sukhshinder Shinda * Jeet Bhogal == Katso myös == * Bhangragga * Bhangraton * Suomibhangra == Lähteet == == Aiheesta muualla == Luokka:Intialainen tanssi Luokka:Populaarimusiikki Luokka:Maailmanmusiikki Luokka:Intian musiikki